KEK ble grunnlagt i 1959 og har hovedkontorer i Genève, Brussel og Strasbourg. Gjennom samarbeidet forplikter medlemskirkene seg til å arbeide for forsoning og enhet i den europeiske kirkefamilie, ved å overvinne historiske splittelser og språklige, geografiske og økonomiske barrierer. Den katolske kirke er ikke med i KEK, men det er opprettet et godt og formalisert samarbeid dem imellom.